open-index/open-wikipedia-markdown huggingface dataset:
Swienskopp

**Swienskopp** () is de Naam von en lütten Oort in de Gemeen Oosterbrook (Samtgemeen Land Hadeln) in’n Landkreis Cuxhoben, Neddersassen.

## Geografie

De Oort liggt in Hadeln. Dat Water ut dat Rebeed flütt över Wettern na de Mehm hen af.

De Naveröörd sünd dat Süderenn von Oosterbrook in’n Noorden, Ophusen in’n Oosten, de Helmworther Siedendeel in’n Süden, Helmworth in’n Süüdwesten, dat Süderenn von Neenkarken in’n Westen un Heimhusen in’n Noordwesten.

## Historie

An’n Swienskopp is 1863 en Galeriehollanner-Windmöhl boot worrn, de ok de *Griesgraue* nöömt warrt. Na en Bericht ut dat Johr 1838 hett dat an de sülve Steed al 1652 en Möhl geven.

De Möhl is vondaag as Bodenkmaal schuult. De Möhl is in de Johren 1980 wedder herricht worrn un dor is siet 1988 en Mühlenutstellung in. Tosätzlich sünd dor twee Feernwahnungen ünnerbröcht.

### Verwaltungsgeschicht

De Oort hett vör 1852 to dat Kaspelsgericht Oosterbrook in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort höört al von öllers bi de Gemeen Oosterbrook mit bi.

### Inwahnertall

### Religion

Swienskopp is evangeelsch-luthersch präägt un höört to dat Kaspel von de Petrus-Kark in Oosterbrook.

För de Kathoolschen is de Hillig-Krüüz-Kark in Oterndörp tostännig.

## Weertschop un Infrastruktur

### Verkehr

De Straat an Swienskopp langs föhrt in’n Süden na de Kreisstraat 20 un wieder na de Landsstraat 118 in Helmworth un in’n Noorden na Oosterbrook an de K&nbsp;16. De K&nbsp;16 löppt von dor in’n Noordwesten na de Bundsstraat 73 bi Oterndörp un in’n Oosten na de L&nbsp;144 bi Bülkau.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 20 Kilometer in’n Noordwesten von Swienskopp an de B&nbsp;73.

De nächste Bahnhoff is so bi acht Kilometer wied weg in’n Noorden de Bahnhoff Oterndörp an de Nedderelvbahn von Cuxhoben na Hamborg.

### Scholen

De Kinner von’n Swienskopp gaht na de Grundschool Oterndörp.

## Footnoten





## Weblenken
Nackenbüttel

**Nackenbüttel** () is en Oort in de Gemeen Oterndörp (Samtgemeen Land Hadeln) in’n Landkreis Cuxhoben, Neddersassen.

## Geografie

De Oort liggt in de Masch von de Ünnerelv in Hadeln. Dat Water warrt över Gravens na de Mehm un na’n Haadler Kanaal hen afföhrt.

De Naveröörd sünd Mahrdörp in’n Noordoosten, Bahrdörp in’n Oosten, Königswisch in’n Süüdoosten, Westerwöörden in’n Süden, Kochenbüttel, Wellingsbüttel un Oterndörp in’n Süüdwesten un Mariendaal un Beufleet in’n Noordwesten.

## Historie

Nackenbüttel kummt 1482 as *Nackenbuttel* toeerst in de Oorkunnen vör.

### Verwaltungsgeschicht

De Oort hett vör 1852 to dat Kaspelsgericht Oosterenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort hett bet 1929 to de Gemeen Oosterenn-Oterndörp tohöört. As düsse Gemeen 1929 oplööst worrn is, is Nackenbüttel an de Stadt Oterndörp kamen.

### Inwahnertall

### Religion

Nackenbüttel is evangeelsch-luthersch präägt un höört to dat Kaspel von de Severus-Kark in Oterndörp.

För de Kathoolschen is de Hillig-Krüüz-Kark in Oterndörp tostännig.

## Weertschop un Infrastruktur

För Nackenbüttel is de freewillige Füürwehr Oterndörp mit tostännig.

### Verkehr

Dör Nackenbüttel löppt de Bundsstraat 73, de in’n Westen över Olenbrook na Cuxhoben geiht un in’n Süüdoosten över Neehuus, Kumbarg un Hemmoor na Stood.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 17 Kilometer in’n Westen von Nackenbüttel an de B&nbsp;73.

De nächste Bahnhoff is knapp dree Kilometer wied weg in’n Süüdwesten de Bahnhoff Oterndörp an de Nedderelvbahn von Cuxhoben na Hamborg.

### Scholen

De Kinner ut Nackenbüttel gaht na de Grundschool Oterndörp.

## Footnoten





## Weblenken
Höörn

**Höörn** () is en Oort in de Gemeen Steenau (Samtgemeen Land Hadeln) in’n Landkreis Cuxhoben, Neddersassen.

## Geografie

De Oort liggt in dat Siedland ganz in’n Süden von Hadeln. Dat Water ut dat Rebeed warrt över Gravens na de Au, de Möh un na’n Haadler Kanaal hen afföhrt. Na Süden to is dat Naturschuulrebeed Holterborg an’n Beerster See.

De Naveröörd sünd de Steenauer Oortsdelen Glind un Lauendeel in’n Noorden, dat Steenauer Süderenn in’n Noordoosten, Möhdiek in’n Oosten, Ankloh mit’n Hoff Falkenborg in’n Süden, Beers un Holterborg in’n Süüdwesten, Flögeln in’n Westen un de Steenauer Westersied in’n Noordwesten.

## Historie

As 1852 bet 1854 de Haadler Kanaal anleggt worrn is, is de Kanaal merrn dör Höörn leggt worrn.

### Verwaltungsgeschicht

De Oort hett vör 1852 to dat Kaspelsgericht Steenau von dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln, de 1932 Deel von’n grötteren Kreis Land Hadeln worrn is. Siet 1977 höört de Oort to’n Landkreis Cuxhoben.

De Oort höört al von öllers bi de Gemeen Steenau mit bi.

### Inwahnertall

### Religion

Höörn is evangeelsch-luthersch präägt un höört to dat Kaspel von de Johannes-Kark in Steenau.

För de Kathoolschen is de Hillig-Krüüz-Kark in Oterndörp tostännig.

## Weertschop un Infrastruktur

För Höörn is de freewillige Füürwehr Steenau mit tostännig.

### Verkehr

Dör den Westdeel von Höörn löppt de Landsstraat 117, de in’n Noorden över de Westersied, Helmworth un Neenkarken na de L&nbsp;118 un wieder na Oterndörp geiht un in’n Süden na Beers an de Landsstraten L&nbsp;119 un L&nbsp;120. De Straat von Höörn na Steenau is as Kreisstraat 19 utwiest. Se föhrt dor an de L&nbsp;144, de in’n Noordoosten över Godshem un Bülkau na Neehuus föhrt. En lüttjere Straat föhrt von Höörn na Ankloh.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 5 Debst liggt so 17 Kilometer in’n Westen von Höörn an de L&nbsp;120.

De nächste Bahnhoff is so bi 20 Kilometer wied weg in’n Noorden de Bahnhoff Oterndörp an de Nedderelvbahn von Cuxhoben na Hamborg. Von 1896 bet 1968 hett dat ok op de Bahnlien Bremerhoben–Beers Personenverkehr geven. De Bahnhoff Beers weer in düsse Tied fiev Kilometer wied weg in’n Süüdwesten.

### Scholen

De Kinner ut Höörn gaht na de Grundschool Siedland in Helmworth. Fröher hett dat in Höörn en lüttje Volksschool geven.

## Footnoten
Lauendeel

De **Lauendeel** () is en Deel von Steenau in de Gemeen Steenau (Samtgemeen Land Hadeln) in’n Landkreis Cuxhoben, Neddersassen.

## Geografie

De Oort liggt in dat Siedland von Hadeln. Dat Water warrt över Gravens un Wettern na de Au, de Gösch un den Haadler Kanaal hen afföhrt.

De Naveröörd sünd dat Noorderenn von Steenau in’n Noorden, Godshem in’n Oosten, Ooldbachenbrook un dat Süderenn von Steenau in’n Süüdoosten, Höörn un de Süderwestersied in’n Süüdoosten, Glind in’n Westen un de Noorderwestersied in’n Noordwesten.

## Historie

De Naam von’n Lauendeel kummt von de Familie Laue, de veel Besitt in Hadeln harr. De Lauendeel is dat Zentrum von Steenau mit de Kark.

### Verwaltungsgeschicht

De Oort hett vör 1852 to dat Kaspelsgericht Steenau von dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln, de 1932 Deel von’n grötteren Kreis Land Hadeln worrn is. Siet 1977 höört de Oort to’n Landkreis Cuxhoben.

De Oort höört al von öllers bi de Gemeen Steenau mit bi.

### Inwahnertall

### Religion

De Lauendeel is evangeelsch-luthersch präägt un höört to dat Kaspel von de Johannes-Kark Steenau. De Kark liggt in’n Lauendeel.

För de Kathoolschen is de Hillig-Krüüz-Kark in Oterndörp tostännig.

## Weertschop un Infrastruktur

För’n Lauendeel is de freewillige Füürwehr Steenau tostännig.

### Verkehr

Dör’n Lauendeel löppt de Landsstraat 144, de in’n Westen na de Westersied an de Landsstraat 117 ran geiht un in’n Noordoosten över Godshem un Bülkau na Neehuus. In’n Süden föhrt de Kreisstraat 19 na Höörn un Möhdiek. De L&nbsp;117 geiht von de Westersied in’n Süüdwesten na Beers an de Landsstraten L&nbsp;119 un L&nbsp;120 un in’n Noorden över Helmworth un Neenkarken na de L&nbsp;118 un wieder na Oterndörp.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 4 Niewohl liggt so 18 Kilometer in’n Westen von’n Lauendeel an de L&nbsp;120.

De nächste Bahnhoff is so bi 17 Kilometer wied weg in’n Noorden de Bahnhoff Oterndörp an de Nedderelvbahn von Cuxhoben na Hamborg. Von 1896 bet 1968 hett dat ok op de Bahnlien Bremerhoben–Beers Personenverkehr geven. De Bahnhoff Beers weer in düsse Tied negen Kilometer wied weg in’n Süüdwesten.

### Scholen

De Kinner ut’n Lauendeel gaht na de Grundschool Siedland in Helmworth. Fröher hett dat in’n Lauendeel en egen Volksschool geven.

## Footnoten
Homarien

**Homarien** () weer en Oort in de Gemeen Oterndörp (Samtgemeen Land Hadeln) in’n Landkreis Cuxhoben, Neddersassen.

In dat 20. Johrhunnert is de Stadt Oterndörp so wied wussen, dat de ole Oort Homarien nu Deel von Oterndörp is.

## Geografie

De Oort leeg in Land Hadeln in de Masch von de Ünnerelv. Dat Water ut dat Rebeed flütt över Waterlösen na de Mehm hen af.

De Naveröörd weren Mariendaal in’n Noordoosten, Oterndörp in’n Oosten, Kampen un de Hoff Katthusen in’n Süden, de Smeelweg un Aßel in’n Süüdwesten un Müggendörp in’n Noordwesten.

## Historie

De Naam Homarien kummt wohrschienlich von *de hoge Marrn*. En Marrn weer en Stück Land, dat dicht bi de Küst weer un woneem de Masch besünners hoog weer.

### Verwaltungsgeschicht

De Oort hett vör 1852 to dat Kaspelsgericht Westerenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort hett bet 1929 to de Gemeen Westerenn-Oterndörp tohöört. As düsse Gemeen 1929 oplööst worrn is, is Homarien an de Stadt Oterndörp kamen.

### Inwahnertall

### Religion

Homarien weer evangeelsch-luthersch präägt un hett to dat Kaspel von de Severus-Kark in Oterndörp höört.

## Footnoten
Blink (Hoff)

De Hoff **Blink** () is en Oort in de Gemeen Cuxhoben in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Olenbrook.

## Geografie

De Oort liggt in de Masch direkt achtern Diek von de Ünnerelv in Hadeln. Dat Water ut dat Rebeed warrt över Gravens na’n Olenbroker Kanaal hen afföhrt. Bi’n Blink liggt an de Elv dat Glameyer-Stack.

De Naveröörd sünd Müggendörp in’n Oosten, Schodenbüttel un Bingen in’n Süüdoosten, dat Oosterenn von Olenbrook in’n Süden un Wehldörp in’n Westen.

## Historie

### Verwaltungsgeschicht

De Oort hett vör 1852 to dat Kaspelsgericht Westerenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort hett bet 1929 to de Gemeen Westerenn-Oterndörp tohöört. As düsse Gemeen 1929 oplööst worrn is, is de Hoff tohoop mit Wehldörp an de Gemeen Olenbrook kamen. De Gemeen Olenbrook is an’n 1. Juli 1972 mit de Gemeenreform in Neddersassen Deel von de Gemeen Cuxhoben worrn. Sietdem billt Olenbrook binnen de Gemeen en Oortschop, to de ok de Blink mit tohöört.

### Inwahnertall

### Religion

De Blink is evangeelsch-luthersch präägt un höört to dat Kaspel von de Severus-Kark in Oterndörp.

För de Kathoolschen is de Twölv-Apostels-Kark in Olenwoold tostännig, de siet 2008 to de Karkengemeen St. Marien in Cuxhoben tohöört.

## Weertschop un Infrastruktur

För’n Hoff Blink is de freewillige Füürwehr Olenbrook mit tostännig.

### Verkehr

An’n Blink löppt de Kreisstraat 4 langs, de in’n Westen na Olenbrook geiht un in’n Oosten na Oterndörp. Över beide Öörd kann een na de Bundsstraat 73 kamen, de von Olenbrook in’n Noordwesten na Cuxhoben löppt un von Oterndörp in’n Süüdoosten över Neehuus, Kumbarg un Hemmoor na Stood.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so acht Kilometer in’n Westen von’n Blink an de B&nbsp;73.

De nächste Bahnhoff is söss Kilometer wied weg in’n Süüdoosten de Bahnhoff Oterndörp an de Nedderelvbahn von Cuxhoben na Hamborg.

### Scholen

De Kinner von’n Hoff Blink gaht na de Grundschool Olenbrook.

## Lüüd

De Footballspeler André Hahn is op’n Hoff Blink opwussen.

## Footnoten
Helmworth

**Helmworth** () is en Dörp in de Gemeen Helmworth (Samtgemeen Land Hadeln) in’n Landkreis Cuxhoben, Neddersassen.

## Geografie

De Oort liggt in dat Siedland von Hadeln an de Au, de hier to de Mehm warrt.

De Naveröörd sünd dat Süderenn von Neenkarken un Heimhusen in’n Noorden, dat Süderenn von Oosterbrook mit’n Swienskopp, Ophusen un de Siedendeel in’n Noordoosten, Mislag in’n Süüdoosten, Stroodiek in’n Süden, Mehmstood mit Veerhusendörp in’n Süüdwesten, de Helmworther Middeldeel un Westerdeel in’n Westen un de Wetternweg un Hasendörp in’n Noordwesten.

## Historie

Helmworth kummt 1139 as *Illingstede* toeerst in de Oorkunnen vör un later as *Elingewerh*.

Dat Schöppwark an de Mehm is 1928 boot worrn un sorgt tohoop mit dat Schöppwark Oterndörp dor för, dat dat Water ut dat Siedland afföhrt warrt.

In’n Eersten Weltkrieg sünd 67 Soldaten ut Helmworth fullen oder vermisst un in’n Tweten Weltkrieg 161.

### Verwaltungsgeschicht

Helmworth weer vör 1852 opdeelt op de Kaspelsgerichten Wester-Helmworth un Ooster-Helmworth in dat Land Hadeln un hett denn von 1852 bet 1885 to dat Amt Oterndörp höört. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

An’n 1. Oktober 1937 hebbt sik de Gemenen Wester-Helmworth un Ooster-Helmworth to een Gemeen tohoopslaten. Eerst siet düsse Tied besteiht Helmworth in de hüdige Form.

### Religion

Helmworth is evangeelsch-luthersch präägt un is de Hauptoort von dat Kaspel von de Wilhadi-Kark.

För de Kathoolschen is de Hillig-Krüüz-Kark in Oterndörp tostännig.

De Doden warrt op’n Karkhoff Helmworth begraven.

## Kultur

In Helmworth steiht en Denkmaal för de Fullenen ut de twee Weltkrieg’.

### Verenen

De Schüttenvereen Helmworth is an’n 25. Mai 1907 grünnt worrn un de Turn- un Sportvereen Helmworth 1910.

## Weertschop un Infrastruktur

Helmworth hett en egene freewillige Füürwehr, de an’n 15. März 1894 grünnt worrn is.

De Oort gellt as Grundzentrum för de Öörd in de Ümgegend.

De Filiaal von de Werser-Elv-Spoorkass in Helmworth hett to’n 1. April 2019 dichtmaakt.

### Verkehr

Dör Helmworth löppt de Landsstraat 117, de in’n Noorden na Neenkarken an de L&nbsp;118 un wieder na Oterndörp geiht un in’n Süüdwesten över Mehmstood un de Steenauer Westersied na Beers. In’n Westen löppt de Kreisstraat 5 na Westerwannen an de L&nbsp;118 un in’n Süüdoosten de K&nbsp;20 över Mislag na Lüchtenpils twüschen Godshem un Bülkau an de L&nbsp;144.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 4 Niewohl liggt so 18 Kilometer in’n Westen von Helmworth an de K&nbsp;14.

De nächste Bahnhoff is so bi acht Kilometer wied weg in’n Noorden de Bahnhoff Oterndörp an de Nedderelvbahn von Cuxhoben na Hamborg.

### Scholen

In dat Dörp besteiht de Grundschool Helmworth.

## Lüüd

De plattdüütsche Schriever un Antisemit Gustav Stille weer von 1872 bet 1903 Dokter in Helmworth.

## Footnoten
Bruno Conti

**Bruno Conti** (* 13. März 1955 in Nettuno, Rom) is en ehmalger italieensch Footballspeler, Footballtrainer un Sportfunktschonär.

## Karriere
De man blots 1,69 m groot Middelfeldspeler Conti speel lang Tiet bi AS Rom. Mit den Vereen wurr he 1983 ünner Nils Liedholm italieensch Footballmeester. In 16 Meesterschapsspeeltieden hett he all tosommen 37 Doren schaaten. Dorto hett he mit den Vereen veermal de Coppa Italia wunnen (1980, 1981, 1984 un 1986).  

Sien eerst Lännerspeel för Italien hett Bruno Conti an’ 11. Oktober 1980 ünner Trainer  Enzo Bearzot bi den 2:0-Sieg in Luxemborg maakt. Dör sien herutragen Leistung weer he maatgevend an den Gewinn vun de Football-Weltmeesterschap 1982 in Spanien bedeeligt. Insbesünnere in dat Endspeel gegen de düütsch Footballnatschonalmannschap wies he, wieso he in sien Heimat *de Brasilianer* nömmt wurr. Bit 1986 hett he in 47 Lännerspelen för de italieensch Natschonalmannschap fiev Doren schaaten.

In de Krisensaison 2004/05 führ Conti as veert Trainer vun de Saison de Mannschap vun de  AS Rom in dat Pokalfinale tegen Inter Mailand un somit in den UEFA-Pokal, wiel Inter all för de Champions League qualifizeert harr. Hüüd is Conti Jöögdtrainer bi AS Rom.

## Persönliches
Bruno Conti un sien Fru Laura hemm twee Söhns (Daniele un Andrea), de beid ok Profifootballer wurrn sünd. 

## Weblenken
* Bruno Conti in de Datenbank vun weltfußball.de (mit Bild)
* Insatzdaten bi de italieenschen Verband (italieensch)
*
Gemeen Neetz

**Neetz** (hochdüütsch *Neetze*) is een Gemeen in de Samtgemeen Oostheid in’n Landkreis Lümborg in Neddersassen (Düütschland), de an’n Neetz-Stroom liggt. De Gemeen hett .

## Geografie

### Geografisch Loog
Neetz liggt an’n Westrand vun de Naturpark Elvöver-Drawehn an de Neetz. De Gemeen höört to de Samtgemeen Oostheid, de ehr Verwalten in de Gemeen Borendörp hett.

### Gemeenindelen
De Öört in de Gemeen sünd:
* Neetz
* Nee Neetz
* Süttörp
* Nee Süttörp
* Neemöhln
In de Karkgemeen Neetz sünd man ok noch de Öört Bollersen und Nee Bollersen.

## Historie
Vun’n Dörp Neetz weer 1205 as *Netisse* toeerst in een Oorkunn schreeven, wenn Wilhelm vun Lümborg een Hoff an de Lüüd vun’n Lübeeker Doom doon hett. De Naam hebbt se vun’n Stroom nohmen un heet so veel as „natt“, „fleeten“, „Stroom“ oder „Water“. Annere Naams weern 1238 Netze, 1282 Netesse un 1314 Netessen.

Bi Neetz woorn am Enn vun’n Middeloller mehrere Dörpen twei slaan, as Wentörp, dat woll al in’n 12. Johrhunnert weggahn is, un Tewinkel, wovun dree Hööv noch 1318 in een Oorkunn vun’n Klooster Lüün dren stann. Een Kilometer in’n Noorden vun Neetz weer de Öört Niendörp (nich dat Niendörp bi Reinstörp). Niendörp hett dat noch in’n 14. Johrhunnert geven, de leste Oorkunn is ut’n Johr 1383.

De 28. Juli 1743 sünd in’n Öört twölf Buurnhüüs un 19 Nevengebüüd daalbrant. Noch een Füür geev dat de 29. September 1850, as 20 Gebüüd twei maakt weern, mang negen Hüüs, dor se in leevt hebbt. 21 Familien woorn huusloos. 

## Gemeenreform
An’n 1. März 1974 hett de Gemeen Neetz mit de Gemeenreform in Neddersassen de Gemeen Süttörp tokregen.

## Politik
De Gemeen Neetz is’n Deel vun’n Landdagswahlkreis 48 Elv un vun’n Bundsdagswahlkreis 38 Lüchow-Dannenbarg – Lümborg.

### Gemeenraad
De Gemeenraad ut Neetz hett 13 Liddmaten.
* CDU: 4 Stöhl
* SPD: 4 Stöhl
* UWN: 4 Stöhl
* B’90/Gröne: 1 Stohl
(Stand: 27. August 2017)

### Börgermeester
De Börgermester sünner Geld Karsten Johansson weer 2016 wählt.

## Weertschop un Infrastruktur

### Verkehr
De Bundsstraat 216 Lümborg - Dannenbarg (Elv) is in’n Süden vun de Gemeen. Nor Bleikd und Lümborg fohrt alldags elke stünn een Bus. De Iesenbahnstreck Lümborg–Bleikd geiht dör Neetz, man nu is dat bloots een Museumsiesenbahn.

### Billen
In Neetz gifft dat een Grundschool un twee Kinnergoorns.

## Literatur
* Reinhold Baumgarten, C.-E. Meyer und R. Simmering: *Neetze und Umgebung - wie es früher war*. Eigenverlag, 1993.
* Egon Behrens: *800 Jahre Neetze : 1205–2005; Beiträge zur Ortsgeschichte*. Husum 2004, ISBN 978-3-89876-1734.
* Egon Behrens: *Neetze : Boltersen, Breetze, Süttorf; Beiträge zur Geschichte liebenswerter Dörfer*. Husum 2008, ISBN 978-3-89876-429-2.

## Footnoten


## Weblinks
* Websteed von de Gemeen (hoochdüütsch)
Grundschool Oterndörp

De **Grundschool Oterndörp** liggt an de *Cuxhobener Straat 16* in Oterndörp. Dreger is de Samtgemeen Land Hadeln. Op de Grundschool gaht de Kinner ut de Gemenen Oterndörp un Oosterbrook.

De School hett Stand 2016 14 Schoolmeesters, söven pädagoogsche Mitarbeiders un üm un bi 250 Schölers.

Na de veerte Klass wesselt de Schölers in de Regel op de Hauptschool Oterndörp, na Realschool op de Johann-Hinrich-Voss-School oder na dat Gymnasium Oterndörp.

## Historie

De Grundschool is in de Johren 1970 in dat hüdige Gebüüd intagen, dat 1892 för de Realschool Oterndörp boot worrn is.

En Schoolvereen is 1999 grünnt worrn.

## Schoolbaas

* opstunns: Elisabeth Baumann

## Weblenken

* Websteed von de School (hoochdüütsch)
Peder Fredricson

**Peder Fredricson** (* 30. Januar 1972) in en sweedsch Springrieder.

He hett bit lang an dree Olympisch Spelen deelnommen un wunn dorbi 2004 in Athen mit de Mannschap de Sülvermedaille und 2016 in Rio de Janeiro up *All in* de Sülvermedaille achter Nick Skelton aber vör Eric Lamaze. 1992 reck dat noch för kien Medaille.

Bi de Europameesterschapen 2017 in Göteborg wunn he mit de Mannschap ok de Sülvermedaille, wunn aber dat Eenzelspringen weer up *All in* vör Harrie Smolders ut de Nedderlannen un Cian O’Connor ut Irland.

## Weblenken
* Bericht över den EM-Titel
* Indrag bi Sportsreference.com (engelsch)
Cuxhoben/Söhns un Döchter

Diese Wikidata Liste der Söhne und Töchter von Cuxhoben (und den untergeordneten Verwaltungseinheiten, z.B. Duhnen) wird automatisch aus Wikidata gefüllt. 

Personen ohne Artikel in der Plattdeutschen Wikipedia sind kursiv gekennzeichnet und direkt mit dem Datensatz in Wikidata verlinkt.

Um eine Person in diese Liste aufzunehmen, muss sie in Wikidata mit Geburtstag und Geburtsort (Buxthu oder untergeordneten Verwaltungseinheiten) versehen sein. 

Taucht ein existierender Plattdeutschen Wikipedia-Eintrag für eine Person hier nicht auf, liegt hierzu höchstwahrscheinlich kein oder ein unvollstädiger Wikidata-Eintrag vor. Bitte gern in Wikidata anlegen, mit dem Plattdeutschen Artikel verlinken, komplettieren und diese Liste manuell aktualisieren (s.u.).

Taucht eine Persone hier fälschlicherweise auf, liegt das an den Wikidata Einträgen für dessen Geburtsort und der Zuordnung des Geburtsorts zu den darüberliegenden Verwaltungseinheiten (siehe z.B. Verwaltungsgliederung Landkreis Stade ). Bitte genau Belege prüfen und ggf. in Wikidata den Geburtsort ergänzen und den alten nicht löschen, sondern als "Missbiligter Rang" kennzeichnen (siehe F. C. S. Schiller (Q819293)). 

Die Liste wird über die Vörlaag:Person Row (Name, Geburtsjahr, Todesjahr und Liste der Tätigkeiten) formatiert. Bei Tätigkeiten ohne Plattdeutsche Bezeichnung (Label) können dort Wikidata-IDs auftauchen, diese bitte gern in Wikidata übersetzen und diese Liste manuell aktualisieren (s.u.).
Monosilan

**Monosilan** is de eenfackste Verbinnen ut de Stoffgrupp vun de Silanen, de ok as Siliziumwaterstoffen betekent warrt. Anners as dat analoge Methan (CH4) ut de Grupp vun de Alkanen hett Monosilan en asigen Röök.

## Herstellen
Monosilan kann in’t Labor dör Reakschoon vun Magnesiumsilizid mit Soltsüür herstellt warrn. Technische Produkschoonsverfohren baseert op dat Hydreren vun Siliziumtetrachlorid mit Lithiumhydrid in’t Lithiumchlorid/Kaliumchlorid-Eutektikum,

:\mathrm{SiCl_4\ +\ 4\ LiH\longrightarrow\ SiH_4\ +\ 4\ LiCl}

oder op de Dismutatschoon vun Hydrogenchlorsilanen, as Trichlorsilan.

## Cheemsche Egenschoppen
Monosilan is hooch tünnergefährlich un pyrophor. Dat heet, dat Monosilan an de Luft vun alleen tünnert. Monosilan, dat utströömt, kann nich löscht warrn. Bi’t Verbrennen entstaht Siliziumdioxid un Waterdamp.
:\mathrm{SiH_4 + 2\,O_2 \rightarrow SiO_2 + 2\,H_2O\  \quad \Delta H \ll 0}

In Water bi en pH-Weert över 7 verfallt Silanen to Kieselsüür un Waterstoff:
:\mathrm{SiH_4 + 4\, H_2O\ _{\overrightarrow{\mathrm{pH\ >\ 7}}} \ Si(OH)_4 + 4\, H_2}
:Monosilan un Water billt Kieselsüür un Waterstoff.

Ünner Utsluss vun Luft un Fuchtigkeit is Monosilan bit ruchweg 300&nbsp;°C bestännig. Doröver verfallt dat in Silizium un Waterstoff.
:\mathrm{SiH_4 \rightarrow Si + 2\,H_2\  }

Dör Inwirken vun Halogenen oder Halogenwaterstoffen in Biwesen vun Aluminiumchlorid laat sik de Wasserstoffatomen na de Reeg uttuschen. 

:\mathrm{SiH_4 + \ HCl\ \xrightarrow{> 100\, {}^{\circ}C} \ ClSiH_3 + \, H_2}

Bi’t Ümsetten vun Monosilan mit Alkalimetallen as in Ethylenglycoldimethylether billt sik de Silylverbinnen mit de Metallen: 

:\mathrm{SiH_4 + \ K \ \xrightarrow{} \ KSiH_3 + \, 0.5 \ H_2}

:\mathrm{SiH_4 + \ 2 \ K \ \xrightarrow{} \ KSiH_3 + \, KH}

De UN-Nummer vun Monosilan is 2203, de Gefohrzetel 2.1.

## Bruuk
Monosilan warrt to’n Afscheden vun Silizium-, Siliziumoxid- un Siliziumnitridschichten bruukt. Insett wrart de Stoff dorüm vör allen in de Halfleiderprodukschoon oder bi’t Herstellen vun Solarzellen.

## Borns
Hans Stubb

**Hans „Hennes“ Stubb** (* 8. Oktober 1906; † 19. März 1973) weer en düütsch Footballspeler vun Eintracht Frankfurt.

Stubb hett 10 Lännerspelen för Düütschland maakt un dorbi een Door schaaten. Dat weer ok noch en besünner Door; bi en Lännerspeel gegen de Mannschap ut Ungarn hett he up en natt Rasen ut 60 Meter dat Door drapen un hull dormit lang Tiet den Rekord vun dat Door ut de gröttste Distanz. 

Hans Stubb fung sien Footballloopbahn 1920 bi Germania 94 Frankfurt an. Över de Spvgg Ostend 07, för de he 1925 bit 1928 speel, is he 1928 to de Frankforter Eintracht wesselt. För de eerst Mannschap hett he van 1928 bit 1944 in de jewiels hööchstmögelk Speelklass speelt: Bezirksliga Main-Hessen (1928 bit 1933), Gauliga Südwest (1933 bit 1940), Berieksklass Südwest (1940/41), Berieksklass Hessen-Nassau (1941/42), Gauliga Hessen-Nassau (1942 bit 1944). An‘ 12. Juni 1932 speel he in dat Endspeel um de Düütsch Footballmeesterschap in Nürnbarg, dat gegen den FC Bayern München mit 0:2 verloren wurr. Stubb hett dorbi en Handelfmeter veroorsaakt, dör de Bayern in Führung gung. Stubb keem in 139 Ligaspelen to’n Insatz, in de he negen Doren schaaten hett. Dorneben hett he noch 42 Spelen in de süddüütsche Meesterschap, 18 Pokalspelen un 12 Spelen in de Endrunn to de düütsch Footballmeesterschap maakt. Insgesamt harr he mehr as 500 Insätze för de Eintracht. 

Hans Stubb is Ehrenspeelführer bi Eintracht Frankfurt.

## Enkeld Nahwiesen


## Weblenken
* Spelerprofil Stubb in dat Eintracht-Archiv
Niklas Süle

**Niklas Süle** (* 3. September 1995 in Frankfort an’n Main) is en düütsch Footballspeler. He steiht siet 2017 bi den FC Bayern München ünner Verdrag.

## Karriere
### Vereens
Süle fung bi Rot-Weiß Walldorf mit dat Footballspelen an un is mit 10 Johren in de Jöögdafdeelen vun Eintracht Frankfurt wesselt, för de he dree Speeltieden lang aktiv weer. In‘ Juni 2009 is he to’n SV Darmstadt 98 wesselt, bi de he söss Maand bleev, bevör he an‘ 1. Januar 2010 vun de TSG 1899 Hoffenheim verplicht wurr.

To de Saison 2012/13 steeg de 1,95 m groot Afwehrspeler in de tweet Mannschap vun de Hoffenheimer up, för de he in twee Speeltieden söss Mal in de Regionalliga Südwest to’n Insatz keem. In sien eerst Speeltiet keem he ok tweemal för de eerste Mannschap in de Bundsliga to’n Insatz. Sien  Debüt geev he an‘ 11. Mai 2013 (33. Speeldag) bi de 1:4-Nedderlaag in dat Heimspiel gegen den Hamburger SV. För Hoffenheim hett he in 108 Bundsligaspelen 7 Doren schaaten. 

To de Saison 2017/18 wurr he vun FC Bayern München mit en Verdrag bit to’n 30. Juni 2022 köfft. 

### Natschonalmannschap
Süle geev an‘ 15. Oktober 2010 in de U-16-Natschonalmannschap, de in Chöttingen mit 3:2 gegen de nordirische Utwahl wunn. 
He hett mit de U-17-Natschonalmannschap an de van‘ 4. bit 16. Mai 2012 in Slowenien utdragen Europameesterschap deelnommen, hett veer Turnierspelen bestreeden, verlor dorbi aber dat Finale mit 4:5 in’t Elfmeterscheeten gegen de nedderlannsch Mannschap.  
He hett denn an de van‘ 3. bit 20. August 2016 in Rio de Janeiro utdragen Olympisch Footballturnier deelnommen, dorbi söss Speln maakt, aber ok hier weer dat Endspeel mit 4:5 in dat Elfmeterscheeten gegen den Mannschap vun Brasilien verloren. An‘ 1. November 2016 wurrn hüm un sien Mitspelers vun de  Olympia-Utwahlmannschap dat Sülvern Lorbeerblatt dör den Bundspräsidenten Joachim Gauck verleeht.

In dat eerst Lännerspeel nah de Europameesterschap an‘ 31. August 2016 in Mönchengladbach gegen de Natschonalmannschap vun Finnland speel Süle dat eerste Mal in de A-Natschonalmannschap. Bundstrainer Joachim Löw hett hüm för den [FIFA-Konföderatschonen-Pokal 2017] in [Russland beropen. In dat Turnier, dat de düütsch Mannschap wunnen hett, keem he up veer Insätze, so ok in dat Finale an‘ 2. Juli 2017. Bi dat Speel gegen de Mannschap ut Chile wurr he in de tweet Minüüt vun de Nahspeeltiet för Leon Goretzka inwesselt. Bit jetzt (Stand: 20. August 2017) hett Süle 6 Lännerspelen för Düütschland maakt.

## Sonstiges
Süle sien Familie stammt vun sien Vaders Siet ut Ungarn. Sien Grootvader György is mit sien Fru ut de ungaarsch Hööftstadt Budapest nah Düütschland utwannert. Sien Vader Georg is in Düütschland boren, harr aber bit to sien 16. Levensjahr neben den düütschen ok den ungaarschen Pass.

## Weblenken

* 
* 
* 

## Enkeld Nahwiesen
WattBZ

Dat **UNESCO-Weltnaturarv Wattensee-Besökerzentrum** (**WattBZ**) an’n Strand in Sahlenborg (*Nordheimstraat 200*) is en Besökerzentrum, dat Informatschonen to de Wattensee un de Küst büddt, de as UNESCO-Weltnaturarv un in veer Natschonalparks schuult sünd.

## Historie

De Inrichtung is 1989 as Natschonalpark-Zentrum Cuxhoben (NPZ) grünnt worrn un weer toeerst in dat Sahlenbörger Strandhooghuus ünnerbröcht. 2011 is ut dat NPZ denn dat WattBZ worrn. Von Oktober 2014 bet Juli 2015 is dat hüdige ne’e Gebüüd mit 450&nbsp;m² Utstellungsfläch un 1200&nbsp;m² Grundfläch op dree Etaaschen boot worrn, dat denn in’n Oktober 2015 offiziell apenmaakt hett. Dat Gebüüd hett rund dree Milljonen Euro köst un is von’n Architekt Philip Norman Peterson von Holzer Kobler Architekturen utwickelt worrn.

In’n August 2017 harr dat WattBZ sien tweemilljoonsten Besöker.

## Weblenken

* Infos to dat WattBZ op cuxhaven.de (hoochdüütsch)
Manfred Hüniken

**Manfred Hüniken** (* 28. Mai 1928 in Kussow, Amt Güstrow, Mekelnborg-Swerin; † 21. August 2017) weer en düütsch Politiker (CDU) un Landdagsafordneter vun Neddersassen.

## Leven
Hüniken weer Söhn vun den Gootsbesitter Georg-Günther Hüniken. Julius Hüniken (1824–1891) weer sien Oorgrootvader. He hett dat Realgymnasium in Güstrow bit to dat Notabitur besöcht. Nah en kört Kriegsfangenschap fung he en Landwertschapslehre an de landwertschaplich Fackhoochschool Ossenbrügge-Melle an. Af 1950 weer he landtechnisch Lehrer bi de DEULA, den Düütsch Lehranstalten för Agrartechnik. 1953 övernehm he den Upbau vun de DEULA in Westerstäe. 

He weer Liddmaat vun den Verwaltensraat vun de Landssporkass to Ollborg. In‘ Sozialverband VdK weer he af 1994 ehrenamtlich as Kreisverbandsvörsitter un siet 1998 bit kört nah sien 80. Gebortsdag 2008 as Landsverbandsvörsitter  tätig.

Hüniken weer verheiraadt un harr veer Kinner.

## Politik
Hüniken weer van 1967 bit 1986 Vörsitter vun den CDU-Kreisverband Ammerland un weer ansluutend dor Ehrenvörsitter. He weer Liddmaat vun den CDU-Landsvörstand Ollnborg un Liddmaat vun den Bundsfackutschuss för Wertschapspolitik vun de CDU. 

Sien kommunale Loopbahn fung 1961 as Raatsherr in Westerstäe an. Dor wurr he 1976 Börgermeister vun de Stadt. He is Ehrenbörger un Ehrenbörgermeester vun Westerstäe. Siet 1964 hörr he den Kreisdag vun den Landkreis Ammerland an, siet 1968 weer he Vörsitter vun de CDU-Kreisdagsfraktschoon. 

För den Landdagswahlkreis Ammerland hörr Hüniken in de 9. un 10. Wahlperiood (van‘ 21. Juni 1978 bit to’n 20. Juni 1986) den Neddersasschen Landdag an.

## Litaratur
* Barbara Simon: *Abgeordnete in Niedersachsen 1946–1994. Biographisches Handbuch.* 1996, Siet 177.

## Weblenken
* Chronik der CDU-Ammerland, ansehn an‘ 9. September 2009

## Enkeld Nahwiesen
Süderwisch (Oterndörp)

**Süderwisch** () is en Oort in de Gemeen Oterndörp (Samtgemeen Land Hadeln) in’n Landkreis Cuxhoben, Neddersassen.

## Geografie

De Oort liggt in Land Hadeln in de Masch von de Ünnerelv. Dat Water ut dat Rebeed flütt över Waterlösen na de Mehm hen af.

De Naveröörd sünd Smeelweg un Aßel in’n Noordoosten, Kampen un de Hoff Katthusen in’n Oosten, de Katthüserdeel von Neenkarken in’n Süüdoosten, Dellnwort in’n Süden, dat Oosterenn von de Worth in’n Süüdwesten un dat Oosterenn von Olenbrook in’n Noordwesten.

## Historie

### Verwaltungsgeschicht

De Oort hett vör 1852 to dat Kaspelsgericht Westerenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort hett bet 1929 to de Gemeen Westerenn-Oterndörp tohöört. As düsse Gemeen 1929 oplööst worrn is, is Süderwisch an de Stadt Oterndörp kamen.

### Inwahnertall

: * tohoop mit Kampen un de Hüüs an de Warningsackermöhl

### Religion

Süderwisch is evangeelsch-luthersch präägt un höört to dat Kaspel von de Severus-Kark in Oterndörp.

För de Kathoolschen is de Hillig-Krüüz-Kark in Oterndörp tostännig.

## Weertschop un Infrastruktur

För Süderwisch is de freewillige Füürwehr Oterndörp mit tostännig.

### Verkehr

Dör Süderwisch löppt de Kreisstraat 9, de in’n Noorden na de Bundsstraat 73 geiht un in’n Süden na Dellnwort an de K&nbsp;11. De K&nbsp;11 föhrt in’n Westen na de Worth un in’n Oosten na Neenkarken. De B&nbsp;73 löppt in’n Noordwesten över Olenbrook na Cuxhoben un in’n Süüdoosten över Neehuus, Kumbarg un Hemmoor na Stood.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so ölven Kilometer in’n Noordwesten von Süderwisch an de B&nbsp;73.

De nächste Bahnhoff is so bi veer Kilometer wied weg in’n Noordoosten de Bahnhoff Oterndörp an de Nedderelvbahn von Cuxhoben na Hamborg.

### Scholen

De Kinner gaht  na de Grundschool Oterndörp.

## Footnoten
Dittmersdörp

**Dittmersdörp** () weer en Oort in de Gemeen Oterndörp (Samtgemeen Land Hadeln) in’n Landkreis Cuxhoben, Neddersassen. De Oort hett ok den Naam **Tivoli** dragen.

## Geografie

De Oort leeg in Land Hadeln in de Masch von de Ünnerelv. Dat Water ut dat Rebeed flütt över de Dittmersdörper Waterlöös na de Mehm hen af.

De Naveröörd weren Oterndörp un dat Oterndörper Vörwark in’n Noordoosten, Wellingsbüttel in’n Oosten, Scholen un Brüünhemm in’n Süüdoosten, de Hoff Katthusen, de Neenkarker Katthüserdeel un Kampen in’n Süden, Süderwisch in’n Süüdwesten, Smeelweg in’n Westen un Aßel in’n Noordwesten.

## Historie

Dittmersdörp kummt 1391 toeerst in de Oorkunnen vör. Dat weer en enkelten Hoff un tohoop mit Wellingsbüttel in Besitt von de Familie Kule. Dittmersdörp weer de Naam von düssen Hoff. De Hüüs ümto sünd *Dittmersdörperdeel* nöömt worrn oder kort ok eenfach *Dittmersdörp*.

An’n 27. Mai 1832 hett J. P. Oest op sien Hoff in Dittmersdörp ünner den Naam *Tivoli* en Gasthuus apenmaakt, dat sik gau to en Dreeppunkt för allerhand Lüüd ut Oterndörp un ganz Hadeln rutmaken dee. Na düsse Tied weer de Naam Tivoli wiedhen bekannt. De Naam Dittmersdörp is kuum noch bruukt worrn. Vondaag is de Oortsdeel Tivoli von en Gewarvrebeed ümgeven.

### Verwaltungsgeschicht

De Oort hett vör 1852 to dat Kaspelsgericht Westerenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort hett bet 1929 to de Gemeen Westerenn-Oterndörp tohöört. As düsse Gemeen 1929 oplööst worrn is, is Dittmersdörp an de Stadt Oterndörp kamen.

### Inwahnertall

: * tohoop mit’n Hoff Katthusen un de Hüüsgrupp Smeelweg

### Religion

Dittmersdörp weer evangeelsch-luthersch präägt un hett to dat Kaspel von de Severus-Kark in Oterndörp höört.

## Footnoten
Clemens August Graf von Galen

**Clemens August Kardinal Graf von Galen** (* 16. März 1878 in Dinklaoge, Oldenburger Münsterland; †&nbsp;22. März 1946 in Mönster, Westfalen; vullstännig Naam *Clemens Augustinus Joseph Emmanuel Pius Antonius Hubertus Marie Graf von Galen*) weer en düütsch Bischop un Kardinal. He weer van 1933 bit 1946 Bischop vun Mönster. Bekannt wurr he ünner annern dör sien apenlich Uptreeden gegen de Tötung vun so nömmt „levensunwert Leven“ wiels dat Darte Riek. He wurr 1946 to’n Kardinal erhaben un   2005 seligspraaken.

## Weblenken

* DNB-Katalog

### Biografien
* Rudolf Morsey: Clemens August von Galen
* Biografie to de Seligspreeken Vatikan
* Biografie (PDF; 26&nbsp;kB) Gedenkstäe Yad Vashem.

### Eenzeld Bidrääg
* Klaus Kühlwein: ''Bischofsprotest gegen NS-Euthanasie. Brandpredigt des „Löwen von Münster“''. einestages up Spiegel Online, 3. August 2016.
* Kardinal Clemens August Graf von Galen – Interview mit Joachim Kuropka, Hoochschool Vechte, en vun de führen Galen-Forscher.

## Enkeld Nahwiesen
Udendörp

**Udendörp** () is en Oort in de Gemeen Cuxhoben in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Olenbrook.

## Geografie

De Oort liggt in Land Hadeln in de Masch von de Ünnerelv. Dat Water ut dat Rebeed flütt över Gravens na’n Olenbroker Kanaal hen af.

De Naveröörd sünd Wehldörp un de Hoff Blink in’n Oosten, Schodenbüttel, Aßel un Bingen in’n Süüdoosten, dat Oosterenn von Olenbrook in’n Süden un dat Oosterenn von Groden un Olenbrook in’n Westen.

## Historie

### Verwaltungsgeschicht

De Oort hett vör 1852 to dat Kaspelsgericht Westerenn-Oterndörp in dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort weer ganz fröher Deel von de Gemeen Westerenn Oterndörp. 1929 is de Oort denn aver in de Gemeen Olenbrook wesselt, de an’n 1. Juli 1972 mit de Gemeenreform in Neddersassen Deel von de Gemeen Cuxhoben worrn is. Sietdem billt Olenbrook binnen de Gemeen en Oortschop, to de ok Udendörp mit tohöört.

### Inwahnertall

: * tohoop mit Wehldörp un Blink

### Religion

Udendörp is evangeelsch-luthersch präägt un höört to dat Kaspel von de Severus-Kark in Oterndörp.

För de Kathoolschen is de Twölv-Apostels-Kark in Olenwoold tostännig, de siet 2008 to de Karkengemeen St. Marien in Cuxhoben tohöört.

## Weertschop un Infrastruktur

För Udendörp is de freewillige Füürwehr Olenbrook mit tostännig.

### Verkehr

Dör Udendörp löppt de Kreisstraat 4, de in’n Westen na Olenbrook geiht un in’n Oosten na Oterndörp. Över beide Öörd kann een na de Bundsstraat 73 kamen, de von Olenbrook in’n Noordwesten na Cuxhoben löppt un von Oterndörp in’n Süüdoosten över Neehuus, Kumbarg un Hemmoor na Stood.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so söven Kilometer in’n Noordwesten von Udendörp an de B&nbsp;73.

De nächste Bahnhoff is so bi söven Kilometer wied weg in’n Süüdoosten de Bahnhoff Oterndörp an de Nedderelvbahn von Cuxhoben na Hamborg.

### Scholen

De Kinner ut Udendörp gaht na de Grundschool Olenbrook.

## Footnoten
Tivoli

**Tivoli** betekent

* Tivoli, Stadt in de Region Latium in Italien un Naamgever för all de annern Tivolis,
* Tivoli, Oort op Grenada,
* Tivoli, Oort in’n Dutchess County, New York, USA,
* Tivoli, Oort in’n Lycoming County, Pennsylvania, USA,
* Tivoli, Oort in’n Refugio County, Texas, USA,
* Alter Tivoli, ehmalig Footballstadion in Aken,
* Tivoli, Footballstadion in Aken,
* Tivoli Eissporthalle, ehmalig Naam von de Iessporthall *100’5 Arena* in Aken,
* Tivoli, Sportgelänn in Innsbruck,
* Tivoli, ehmalig Vergnögungspark in Köln,
* Tivoli, Quarteer in’n Münchner Stadtbezirk Schwabing-Freimann,
* Tivoli, Vergnögungspark in Kopenhagen,
* Tivoli, ehmalig Vergnögungsgelänn in Oslo,
* Gröna Lund Tivoli, en Vergnögungspark in Stockholm,
* Tivoli Oterndörp, en Gasthuus in Oterndörp,
* Villa Tivoli, ehmalig Wahnhuus in Aken,
* Tivoli, Grünnungshuus von de Sozialistische Arbeiderpartei von Düütschland,
* Tivoli, Kino in Berlin-Pankow,
* Schmidts Tivoli, Revuetheater in Hamborg-St. Pauli,
* Tivoli, Sommertheater un Gasthuus in Lübeck 1837–1893,
* Tivoli, ehmalig Vergnögungsetablissement in Wien,
* Hotel Tivoli, Luxushotel in Lissabon,
* Shoppi Tivoli, Inkoopszentrum in Spreitenbach (bi Zürich),
* Tivoli, en Stahlachterbahnmodell,
* Tivoli, en IBM-Software-Familie,
* Tivoli, en Glücksspeel,
* SsangYong Tivoli, en Automodell von SsangYong.
Friderico-Francisceum

Dat **Friderico-Francisceum** (Afkörten: **FFG**) is dat eenzigste Gymnasium vun de Stadt Bad Doberan in Mekelnborg-Vörpommern un liggt an de Alexandrinenplatz 11. Schooldreger is de Landkreis Rostock.

Vandage hett de School 900 Schölers un so bi 70 Persepters. Schoolbaas is Birgit Hacker. Dat Gymnasium geiht vun Klass 7 bit 12. Do warrt fief Spraken blangen Hoochdüütsch lehrt: Ingelsch, Latinsch, Franzöösch, Spaansch un Ooltgreeksch. 

## Historie
Dat Friderico-Francisceum is 1879 op Initiative vun Groothertog Friedrich Franz II. vun Mekelnborg-Swerin grünnt worrn.

Dat hüdige Schoolgebüüd is 1889 vun Gotthilf Ludwig Möckel boot worrn.

In de Tied vun de Düütsche Demokraatsche Republiek harr de School den Naam *[[Johann Wolfgang von Goethe|Goethe]]-Oberschule*.

De Grundsteen för en neet Schoolhuus is 1991 leggt worrn un 2001 kunn de Ünnerricht in dat ne’e Schoolhuus anfangen.

## Literatur
* Helge Rehwaldt; Joachim Lange: *Vom Großherzog zum Grundgesetz. Aus der Geschichte des Friderico-Francisceums vormals Erweiterte Goetheoberschule Bad Doberan.* (hoochdüütsch) ISBN 3-934 355-20-X.

## Weblenken

* Websteed vun dat Friderico-Francisceum (hoochdüütsch)
Wachholt

**Wachholt** () is en Dörp in de Gemeen Beverst in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Beverst.

## Geografie

De Oort liggt op de Wersermünner Geest. Dat Water ut dat Rebeed flütt över’n Beverster Beek na de Luun hen af. In Wachhholt liggt dat Naturschuulrebeed Süüdlich Hagener Königsmoor.

De Naveröörd sünd Wehldörp un Oosterndörp in’n Noordoosten, Beverst in’n Süüdoosten, Beverstermöhlen in’n Süden, Deelbrügg un Huh in’n Süüdwesten, Westerbeverst in’n Westen un Heyerhöben un Dohren in’n Noordwesten.

## Historie

In’n Eersten Weltkrieg sünd dree Soldaten ut Wachholt fullen oder vermisst.

In’n Wachholter Forst liggt dat ole Forsthuus von Wachholt, dat siet 1979 von’n Heimatvereen Beverst as Heimathuus inricht is.

Dat Good Wachholt is siet 1979 en Olenhuus.

### Verwaltungsgeschicht

In de Franzosentied von 1810 bet 1814 hett de Oort to de Mairie Beverst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett bet 1851 to de Huusvaagdie Bexhöv von dat Gericht Beverst, von 1851 bet 1859 to dat Amt Beverst un denn bet 1885 to dat Amt Leh tohöört. Na 1885 weer dat in’n Kreis Geestmünn. 1932 is dat Deel von’n Landkreis Wersermünn un 1977 von’n Landkreis Cuxhoben worrn.

De Oort is 1929 tohoop mit Meyerhoff, Taben, Deelbrügg un Beverstermöhlen Deel von de Gemeen Beverst worrn. An’n 1. November 2011 sünd de ole Gemeen Beverst un de Samtgemeen Beverst denn as Eenheitsgemeen Beverst tohoopgahn. Wachholt höört nu binnen de Gemeen Beverst to de polietsche Oortschop Beverst.

### Inwahnertall

### Religion

Wachholt is evangeelsch-luthersch präägt un höört to dat Kaspel von de Fabian-un-Sebastian-Kark in Beverst.

För de Kathoolschen is de Johannes-de-Döper-Kark in Lox tostännig, de 1965 grünnt worrn is. Vör 1965 weer de Nikolaus-Kark in Wulsdörp tostännig. De Johannes-de-Döper-Kark höört siet 1. November 2006 to de Karkengemeen Hillig Hart Jesu in Geestmünn.

## Kultur

Denkmaals för de Fullenen ut de twee Weltkrieg’ staht in Beverst bi de Kark.

## Weertschop un Infrastruktur

För Wachholt is de freewillige Füürwehr Beverst mit tostännig.

### Verkehr

An Wachholt langs geiht de Bundsstraat 71, de in’n Noordwesten över Heerst un Bexhöv na Bremerhoben föhrt un in’n Noordoosten över Beverst, Karkwist un Basdaal na Bremervöör. Von de B&nbsp;71 na Süüdwesten af geiht de Landsstraat 134 över Stubben un Bokel na Braamst un Hagen. Un in’n Westen löppt de Kreisstraat 44 na Westerbeverst.

De nächste Autobahn is de Autobahn 27 (Afsnidd Bremen–Bremerhoben). De Opfohrt 9 Wulsdörp liggt so 15 Kilometer in’n Noordwesten von Wachholt an de B&nbsp;71.

De nächste Bahnhoff is so bi veer Kilometer wied weg in’n Süüdwesten de Bahnhoff Stubben an de Bahnlien Bremen–Bremerhoben.

### Scholen

De Kinner ut Wachholt gaht na de Grundschool Beverst. Later köönt se na dat Gymnasium Waldschule Hagen-Beverst in Beverst oder op de Oberschool Beverst wesseln.

## Footnoten
Grundschool Beverst

De **Grundschool Beverst** is en Grundschool in de Straat *An’e Braak 13* in’n Flecken Beverst. Dreger is de Gemeen Beverst.

De School hett üm un bi 200 Schölers un 16 Schoolmeesters.

## Historie

De School is an’n 1. August 1978 in de *Feldhoffstraat* grünnt worrn. An’n 1. August 1981 is denn dat hüdige Gebüüd in de Straat *An’e Braak* inwieht worrn. An’n 19. Januar 1996 un 2. September 1999 sünd noch twee Erweiterungsgebüüd inwieht worrn.

### Schoolbaas

* opstunns: Sonja Karotki

## Weblenken

* Websteed von de School (hoochdüütsch)
Go-Reizei

Kaiser **Go-Reizei** (japaansch: 後冷泉天皇 *Go-Reizei-tennō*; * 28. August 1025; † 22. Mai 1068) weer de 70. Tennō vun Japan (1045–1068). Sien Eegennaam weer *Chikahito* (japaansch: 親仁). He weer de Söhn vun Go-Shujaku. He harr kien Söhn. Nah sien Dood besteeg sien Bröer Go-Sanjō den Thron.

## Literatur
* Edmond Papinot: *Historical and geographical dictionary of Japan.* 1st edition, 12th printing. Tuttle, Rutland u. a. 1992, ISBN 0-8048-0996-8.

## Enkeld Nahwiesen
Jöödsch Karkhoff Beverst

De **Jöödsche Karkhoff Beverst** is en jöödschen Karkhoff in de Gemeen Beverst in’n neddersassischen Landkreis Cuxhoben. De Karkhoff is as Bodenkmaal schuult (List von de Bodenkmaals in de Gemeen Beverst).

De 297&nbsp;m² grote Karkhoff liggt an de Eck von de *Möhlenstraat* un *Marienburger Straat*. Dor sünd von 1805 af an Lüüd begraven worrn. Dat gifft 21 Graffsteen. De aktuell letzte Person, de dor begraven worrn is, weer 2011 Julius Brumsack.

## Literatur

* Jürgen Bohmbach: *Hagen.* In: Herbert Obenaus (Hrsg. in Zusammenarbeit mit David Bankier und Daniel Fraenkel): *[[Historisches Handbuch der jüdischen Gemeinden in Niedersachsen und Bremen]].* Band 1 und 2 (1668 S.), Göttingen 2005, Seite 688-690; ISBN 3-89244-753-5

## Weblenken
* ''Beverstedt.'' In: ''Übersicht über alle Projekte zur Dokumentation jüdischer Grabinschriften auf dem Gebiet der Bundesrepublik Deutschland''; hier: ''Niedersachsen''
* Graffsteen op’n Karkhoff op genealogy.net
Wachholz

**Wachholz** is de Familiennaam von

* Adriane Wachholz (* 1979), düütsche Künstlerin,
* Alexander Wachholz (* 1945), düütschen Schauspeler,
* Bärbel Wachholz (1938–1984), düütsche Sängerin,
* EA Wachholz (*Eckhart-Alexander Wachholz*; * 1945), düütschen Schauspeler, Schriever, Speelbaas un Maler,
* Heinrich von Wachholz († 1317), pommerschen Geistlichen,
* Herbert Wachholz (1917–1999), düütschen Koopmann,
* Kurt Wachholz (1909–1969), düütschen SS-Hauptscharführer,
* Leon Wachholz (1867–1942), poolschen Rechtsmediziner,
* Mark Wachholz (* 1976), düütschen Schriever.

**Wachholz** betekent

* *[[Alfred Wachholz]]*, Museumsschipp in Hamborg.

Dat is ok de hoochdüütsche Naam von

* Wachholt, Oort in de Gemeen Beverst in’n Landkreis Cuxhoben, Neddersassen.

Kiek ok bi: Wachholtz.
Leonardo Spinazzola

**Leonardo Spinazzola** (* 25. März 1993 in Foligno) is en italieensch Footballspeler.

De 1,90 m groot Middelfeldspeler, de ok in de Afwehr spelen kann, fung 1999 sien Loopbahn bi Virtus Foligno an un wessel 2007 to SS Robur Siena. Vun dor ut wurr he 2010 an Juventus Turin utlehnt, de hüm 2012 köfft un glieks wieder an FC Empoli utlehnt hett. 2013 speel he bi SS Virtus Lanciano un von dor glieks wieder bi SS Robur Siena. 2014/15 wiederhen utlehnt speel he bi Atalanta Bergamo, dornah kört bi Vicenza Calcio. Sien richtig Dörbröök fier he denn bi AC Perugia Calcio, wo he, immer noch vun Juve utlehnt, 34 Ligaspelen in de Saison 2015/16 maakt hett. Dornah wurr he wieder an Atalanta Bergamo utlehnt, wo he siet 2016 spelen deiht.

An 28. März 2017 wurr he eerstmals in de italieensch Natschonalmannschap insett un hett bit jetzt (Stand: 9. Oktober 2017) 5 Lännerspelen maakt.

## Weblenken

* Indrag bi Tuttocalciatori (italieensch)
* Indrag bi figc (italieensch)
* Leonardo Spinazzola up transfermarkt.de